Sugok

An sugok o bunay iyo an sarong organikong kakaagan kan inapod na zygote kun saen an embryo kan hayop nagtatalubo sagkod na ini makaya nang magsadiring mabuhay sa saiyang pagkahimsa'. An sugok resulta kan pagkafertilizar kan ovum. Kadakulan daa kan inapod na mga arthropod, vertebrate, asin monotreme hinihilomloman bako sa tubig asin napapatos sa tibulaka, matagas asin marupo' o hanakhanak na kun pilsion naghuhunod-hunod. An mga sugok na hinihilomloman sa daga o sa tataghan parati inaataman sa maimbong asin tamang temperatura manta na nagdadakula an embryo. Basta an embryo tama na sa pagtalubo, ini nahimsa, o napirit makaluwas paagi nin paggatak kan tibulaka kaini. An iba kaini may ngipon-ngipon o tuka' na pangtiktik ngane magatak an tibulaka.https://www.britannica.com/science/egg-biology Kinua 12-05-17  

Sa Bikol inaapod pa an sugok na "bunay" (Albay), "itlog" (Rinconada), "salag" (Miraya) bunay. Adrados, Jerry Escoto. Daratangan Na Olay. Common Language of the Bikolnon. Other Option Promotions. Tabaco City. 2012. p. 80, 323. ISBN 978-971-95468-0-1

Iba-ibang tamanyo

An natala' na pinakadakulang sugok iyo daa an sa butanding, asin may tamanyong  30 sm × 14 sm × 9 sm (11.8 pul × 5.5 pul × 3.5 pul).
An sugok kan butanding daa ugaleng ihimsa mismo sa laog kan tulak kan inang butanding. An sugok kan ostrich iyo na an pinakadakula sa mga gamgam dawa totoo idtong mga extinct nang mga elepanteng-gamgam asin ibang dinosaur labi kadakula an mga inoolpot na sugok. An bee hummingbird naman iyo na an may pinakasadit na sinusugok, natimbang sanang kabangang gramo (mga 0.02. onsa), pero pwede an mga sugok man kan ibang reptilya asin dakul na mga sira pwedeng mas saradit pa an sugok, asin  idtong sa mga insekto asin ibang invertebrate soro-saradit nanggad.https://www.bing.com/images/search?q=different+kinds+of+eggs&qpvt=different+kinds+of+eggs&qpvt=different+kinds+of+eggs&qpvt=different+kinds+of+eggs&FORM=IGRE Kinua 12-05-17

An kapulahan

An kapulahan o yolk linalaman nin mas dakul na protina, mga  bitamina asin mineral asin taba' man kan  sugok. May bitamina A, D, iron, phospuros riboflavin, thiamine asin calcium ini. Igwa man ining lecitin. An kolor kan kapulahan pwedeng mapu'saw na giyaw sagkod sa mairom na narangha depende kaya sa klase kan  bahog asin kasta kan gona'.https://www.exploratorium.edu/cooking/eggs/eggcomposition.html  Kinua 15-05-17

An kaputian

An kaputian o albumen dusok sa 40ng iba-ibang klaseng protina o an inapod na protinang albumin asin may kasalak mansanang tubig. Ini namumulotpulot sa kapothttps://www.exploratorium.edu/cooking/eggs/eggcomposition.html  Kinua 15-05-17http://www.incredibleegg.org/eggcyclopedia/a/albumen/  Kinua 15-05-17

Mga hitsura kan mga sugok nin manlaen-laen na hayop asin  gamgam

 Toltolan 

Kategorya:Mga sistema reproduktibo kan hayop